សម្លាញ់ទាំងបួន

Adapted by BookBox

ខណៈអ្នកនិពន្ធ អ្នកគូរគំនូរ និងអ្នកបោះពុម្ពសៀវភៅនេះលើកទឹកចិត្ត ព្រមទាំងគាំទ្រឱ្យមានការបកប្រែទៅជាភាសាផ្សេងៗ។ យើងស្នើសុំឱ្យមានការផ្លាស់ប្ដូរតិចតួចបំផុតទៅលើអត្ថន័យ និងរូបភាពនៅក្នុងសៀវភៅ។

នៅក្នុងព្រៃមួយឆ្ងាយពីទីក្រុងមានសត្វ និងបក្សីរស់នៅជុំគ្នាយ៉ាងរីករាយ។

ក្តាន់ អណ្តើក ក្អែក និងកណ្តុរជាមិត្តនឹងគ្នា។ មិត្តទាំងបួនរស់នៅក្នុងព្រៃនោះ។ រៀងរាល់ល្ងាច មិត្តទាំងបួនតែងតែជួបជុំជជែកគ្នាលេង។

ថ្ងៃមួយ ក្តាន់ភ័យជាខ្លាំង។ ក្តាន់ប្រាប់ថា៖ «ព្រានព្រៃបានដាក់អន្ទាក់នៅក្នុងព្រៃ។ តើយើងគួរធ្វេីយ៉ាងដូចម្តេចទេីបអាចគេចពីព្រានព្រៃបាន?» ក្អែកឆ្លើយថា៖ «យើង​មានមធ្យោបាយមួយ។ កណ្តុរក៏ដឹងដែរ!»

ក្អែករៀបរាប់ពីអ្វីដែលបានឃើញ៖ «ថ្ងែមុន ខ្ញុំបានឃេីញរឿងដ៏អស្ចារ្យមួយ។...

… ព្រាបមួយហ្វូងបានជាប់សំណាញ់របស់ព្រានព្រៃ។ ពួកគេប្រឹងទទះស្លាប។ ...

… បន្ទាប់មក ព្រាបទាំងនោះបានប្រើចំពុះដើម្បីពាំសំណាញ់ រួចហើរឡេីងទៅលេីមេឃ។ តើពួកគេហើរទៅទីណា? ពួកគេហើរទៅរកកណ្តុរ!...

… កណ្តុរបានប្រើធ្មេញ ដើម្បីកកេរសំណាញ់ឱ្យរហែក។ ព្រាបបានហើរចេញទៅ បន្ទាប់ពីរួចខ្លួនពីសំណាញ់។ ...

… ព្រាបដឹងគុណកណ្តុរជាខ្លាំង។»

បន្ទាប់ពីនិយាយរឿងចប់ ក្ដាន់ក៏បានដើររកទឹកផឹក។

ខណៈពេលដែល​មិត្តទាំងបីនាក់កំពុងស៊ីផ្លែឈើ និងស្លឹកឈើនៅក្នុងព្រៃ។

ពួកគេជជែកគ្នាលេងរហូតដល់យប់ជ្រៅ ដើម្បីចាំក្តាន់ត្រលប់មកវិញ។ មិត្តទាំងបីចាប់ផ្តើមព្រួយបារម្ភ ដោយសារតែមិនឃើញក្តាន់ត្រលប់មកវិញសោះ។

លុះព្រឹកឡើង មិត្តពីរនាក់ដើររកក្តាន់។ ចំណែកឯក្អែកហើរឆ្វែលរកក្តាន់គ្រប់ទីកន្លែង។

បន្ទាប់មក ក្អែកឃេីញជើងរបស់ក្តាន់ជាប់សំណាញ់ រួចនិយាយថា៖ «កុំបារម្ភ! ពួកយើងនឹងរកមធ្យោបាយជួយឯង។»

ក្អែកហើរទៅរកមិត្តផ្សេងៗទៀត។ បន្ទាប់មក អណ្តើកប្រាប់កណ្តុរឱ្យឡើងជិះលើខ្នងក្អែក រួចមិត្តទាំងបីធ្វើដំណើរទៅជួយក្តាន់ទាំងអស់គ្នា។

ដោយមិនបង្អង់យូរ កណ្តុរចាប់ផ្តើមកកេរសំណាញ់។ មួយសន្ទុះក្រោយមក អណ្តើកមកដល់។ ក្តាន់និយាយថា៖ «ហេតុអ្វីបានជាមិត្តមកទីនេះ? បើព្រានព្រៃត្រឡប់មកទាន់ មិត្តរត់មិនរួចទេ។»

ពេលនោះ ព្រានព្រៃពិតជាត្រលប់មកវិញមែន។ មិត្តទាំងបួននាំគ្នារត់ ប៉ុន្តែអណ្តើកយឺតពេក។ ព្រានព្រៃចាប់អណ្តើកចងនឹងឈើវែងមួយ។

ក្តាន់និយាយថា៖ «មិនបានទេ! ដោយសារតែខ្ញុំ អណ្តើកជួបគ្រោះថ្នាក់ហើយ។» រំពេចនោះ ក្តាន់រត់ទៅក្បែរស្រះទឹក។

ក្តាន់ធ្វើពុតជាស្លាប់ ហើយក្អែកមកចឹកខ្នងក្តាន់។ ព្រានព្រៃឃើញដូច្នោះក៏បានដាក់អណ្តើកចុះ ហើយដើរទៅរកក្តាន់។ កណ្តុរប្រឹងកកេរខ្សែ ដើម្បីជួយអណ្តើក។

នៅពេលដែលអណ្តេីកវារចុះទៅក្នុងស្រះទឹក ក្តាន់ក៏ងើបបោល​​។ ចំណែកឯក្អែកក៏ហើរចេញទៅ។ ព្រានព្រៃភិតភ័យជាខ្លាំង។ គាត់មិនធ្លាប់ឃេីញសត្វដែលស្លាប់ហេីយរស់ឡើងវិញនោះទេ។ គាត់រត់យកប្រាសអាយុដោយសារតែគាត់គិតថាព្រៃនោះចេះលងមនុស្ស។

មិត្តទាំងបួនក៏ត្រលប់មកផ្ទះវិញ ហេីយរស់នៅជាមួួួយគ្នាយ៉ាងរីករាយម្តងទៀត។

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story The Four Friends, author: Adapted by BookBox . illustrator: Emanuele Scanziani. Published by BookBox, https://youtu.be/8C-ebZOZaxw © BookBox. Released under CC BY-NC-SA 4.0.

This work is a modified version of the original story. © The Asia Foundation, 2018. Some rights reserved. Released under CC BY-NC-SA 4.0.

For full terms of use and attribution, http://creativecommons.org/licenses/by-nc-sa/4.0/